钦定古今图书集成/明伦汇编/氏族典/第528卷 > 《禹州志》 > 郭象
## 钦定古今图书集成/明伦汇编/氏族典/第528卷 > 《禹州志》 > 郭象

按《晋书郭象传》：“象字子元，少有才理，好《老》《庄》，能清言。
太尉王衍每云：‘听象语，如悬河泻水，注而不竭。州郡
辟召，不就，常闲居，以文论自娱。后辟司徒掾，稍至黄
门侍郎。东海王越引为太傅主簿，甚见亲委，遂任职
当权，熏灼内外，由是素论去之。永嘉末，病卒’。”